cyanic-selkie/wikianc huggingface dataset:
Մաթեմատիկական գիմնազիա (Բելգրադ)
Նշանակալի իրադարձություններ գիմնազիայի կյանքից
Մաթեմատիկայի գիմնազիա են այցելել այնպիսի ազդեցիկ մարդիկ, ինչպիսիք են երկրի նախագահ Բորիս Տադիչը, վարչապետ Զորան Ջինջիչը, Հարավսլավիայի արքայազն Ալեքսանդր Կրագեորգիևիչը, Սերբիայի կաթողիկոս Պավելը։ Գիմնազիայի 30-ամյակին ու 40-ամյակի տոնական համերգները կազմակերպվել են Բելգրադի ազգային թատրոնի բեմին վարչապետ Վոյիսլավ Կոշտունիցայի ֆինանսական աջակցությամբ ։
Սեն Քանտեն սյուր Շարանտ
Սեն Քանտեն սյուր Շարանտ (Saint-Quentin-sur-Charente), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 225 մարդ, բնակչության խտությունը` 15.64 մարդ/կմ²։ Բնակավայրը զբաղեցնում է 14.39 կմ² տարածք։
Աշխարհագրություն
Գտնվում է Փարիզ քաղաքից 360 կմ հարավ, Պուատիե քաղաքից` 90 կմ հարավ, Անգուլեմ քաղաքից` 45 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 130 աշխատունակ (15-64 տարեկան) բնակիչ, որոնցից ակտիվ էին 101-ը, իսկ ոչ ակտիվները` 29։ Ակտիվության ցուցանիշը կազմում է 77,7 %։ 101 աշխատունակ մարդկանցից աշխատել է 98 անձ (55 տղամարդ և 43 կին)։ Գործազուրկ են եղել 3 անձ (0 տղամարդ և 3 կին)։ 29 անաշխատունակներից 8-ը եղել են աշակերտներ կամ ուսանողներ, 15-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պրովիզյո է Պլենուա
Պրովիզյո է Պլենուա (Proviseux-et-Plesnoy), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գինիկուր կանտոնայի կազմի մեջ։ Կոմունայի շրջանը՝ Լան։
Բնակչություն
2010 թվականին բնակչությունը կազմել է 116 մարդ ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր
Ռոստով
Ռոստով ( Росто́в, Rostofa), քաղաք Ռուսաստանի Դաշնության եվրոպական մասում՝ Յարոսլավլի մարզում, որի կազմի մեջ մտնող նույնանուն շրջանի վարչական կենտրոնն է։ Ընկած է Ներո լճի ափին, երկրի մայրաքաղաք Մոսկվայից մոտավորապես 190 կիլոմետր դեպի հյուսիս-արևելք։ Զբաղեցնում է 32 քառակուսի կիլոմետր տարածք ։ Մարզային նշանակության քաղաք է ։ Ռուսաստանի հնագույն քաղաքներից է և կարևոր կենտրոն ռուսաստանյան հանրահայտ Ոսկե օղակ զբոսաշրջային շղթայում։ 2010 թվականի մարդահամարի տվյալներով Ռոստովում բնակվում էր 31.792 մարդ։
Պատմություն
Ռոստովը առաջին անգամ հիշատակվել է 862 թ. որպես կարևոր բնակավայր ։ 13-րդ դարում այն դարձել է ռուսական ամենահայտնի իշխանություններից մեկի՝ Վլադիմիր-Սուզդալյան իշխանության մայրաքաղաքը։ 1474 թ. մտել է Մոսկվայի իշխանության կազմի մեջ ։ Ու թեև կորցրել է անկախությունը, սակայն շարունակել է պահպանել  իր կարևորությունը որպես եկեղեցական կենտրոն։ 988 թվականից. եղել է ռուսական առաջին եպիսկոպոսություններից մեկի նստավայրը ։
14-րդ դարում Ռոստովի եպիսկոպոսները դարձել են արքեպիսկոպոսներ, իսկ 16-րդ դարի վերջում՝ մետրոպոլիտներ ։ Մետրոպոլիտ Յոնա Սիսոևիչը (մոտ 1607 - 1690 թթ .) նախաձեռնել է Ռոստովի գլխավոր տեսարժան վայրի` Կրեմլի կառուցման աշխատանքները։  13-14 -րդ դարերում քաղաքն ավերվել է մոնղոլների, իսկ 1608 թ .՝ լեհերի կողմից։  Մետրոպոլիտական աթոռը 18-րդ դարի վերջին Ռոստովից Յարոսլավլ է տեղափոխվել։
Իր հարուստ պատմության հետ մեկտեղ՝ Ռոստովը հռչակված է ապակե էմալի արտադրությամբ։
Տեսարժանություն
1970 թվականին Ռոստովն ընդգրկվել է Ռուսաստանի պատմական քաղաքների ցանկում։ Նրա տարածքում հաշվառված են մշակութային 386 հուշարձաններ, որոնց մեկ երրորդն ունի դաշնային նշանակության հուշարձանի կարգավիճակ։ Ռոստովի կենտրոնական հրապարակում է գտնվում քաղաքի գլխավոր տեսարժան վայրերից մեկը՝ Մարիամի Վերափոխման մեծ տաճարը։ Ենթադրվում է, որ այն կառուցվել է 16-րդ դարի կեսերին։ Տաճարի պարիսպների ստորին հատվածները թվագրվում են 12 -- րդ դարով։ Զանգակատունը հիմնականում կառուցվել է 17-րդ դարում ։ Նրա զանգերը ամենախոշորներից են, և դրանցից յուրաքանչյուրն ունի իր անունը։ Սիսոյ անունով ամենամեծ զանգը ձուլվել է 1688 թ. և կշռում է 32 տոննա։
Բնակչություն
Մարդահամարի տվյալների համաձայն՝ 2010 թվականին քաղաքում բնակվում էր 31.792 մարդ՝ 2349-ով (7,38%) պակաս, քան 2002 թվականին։ Anmerkung: Volkszählungsdaten
Գայոլե ին Կիանտի
Գայոլե ին Կիանտի (Gaiole in Chianti), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 2333 մարդ (2008 թվականի տվյալներով)։ Խտությունը՝ 18 մարդ/կմ²։ Տարածքը՝ 128 կմ²։ Էլեկտրոնային փոստ՝ 53013։ Հեռախոսային կոդ՝ 0577։
Կոմունայի հովանավորն է սուրբ Սիգիզմունդը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Նիժնի Նովգորոդ
Նիժնի Նովգորոդ (Нижний Новгород, խոսակցականում հաճախ անվանվում է Нижний, 1932 թվականի օգոստոսի 7-ից մինչև 1990 թվականի օգոստոսի 22-ը կոչվել է Го́рький)՝ քաղաք Ռուսաստանում, Մերձվոլգյան դաշնային շրջանի ու Նիժնի Նովգորոդի մարզի վարչական կենտրոն։
Քաղաքը հիմնադրվել է 1221 թվականին Յուրի Վսեվոլոդովիչի կողմից։ 1500-1518 թթ կառուցվել է քարե Կրեմլը, որը ողջ պատմության ընթացքում ոչ մի անգամ չի գրավվել։ 1817 թվականին Մակարսևկոյ շուկայի տեղափոխումից հետո այն դարձել է Ռուսաստանի ամենամեծ առևտրական կենտրոններից մեկը։ 1930-ական թվականների ինդրուստացման տարիներին քաղաքում կառուցվեց մեքենաշինական գործարան, այդ թվում՝ Գորկիի ավտոմոբիլային գործարանը ։ Հայրենական մեծ պատերազմի տարիներին՝ 1941-1945 թվականներին, քաղաքը եղել է ռազմական տեխնիկայի մատակարարման կենտրոններից մեկը, ինչի պատճառով էլ ռմբակոծվել է։ Պատերազմից հետո քաղաքը պարգևատրվել է Լենինի շքանշանով։ 1985-ի նոյեմբերի 20-ին բացվեց մետրոյի առաջին հատվածը։ 2013-ի հունիսի 24-ին բացի մետրոյից գործարկվեց քաղաքային գնացքի առաջին գիծը։ 2018-ին քաղաքում տեղի ունեցավ ՖԻՖԱ-ի աշխարհի գավաթը։ 2021 թվականին քաղաքը դառնում է 800 տարեկան։ Ռուսաստանում այս տարին Նիժնի Նովգորոդի տարին է։
Ծանոթագրություններ
Կատեգորիա:Ռուսաստանի քաղաքներ Կատեգորիա:1221 հիմնադրումներ Ռուսաստանում Կատեգորիա:1221 թվականին հիմնադրված բնակավայրեր
Լիդիա Դևիս
Լիդիա Դևիս (Lydia Davis; ) — ամերիկացի գրող, առավել հայտնի է իր պատմվածքներով։ Բուքերյան միջազգային մրցույթի դափնեկիր  2013 թվականին ։ Դևիսը հայտնի է նաև որպես ֆրանսիական գրականության թարգմանչուհի, նա թարգմանել է անգլերեն Մարսել Պրուստի, ինչպես նաև Գուստավ Ֆլոբերի, Պիեր Ժան Ժուվի, Մորիս Բլանշոյի, Միշել Լեյրիսի, Միշել Ֆուկոյի, Միշել Բյուտորի  ստեղծագործությունները։
Կենսագրություն
Լիդիա Դևիսը մեծացել է Սաութհեմփթոնում և Նյու Յորքում։ Որոշ ժամանակ նա ապրել է Ավստրիայում, հետո 3 տարով տեղափոխվել է Իռլանդիա, որից հետո հաստատվել է Ֆրանսիայում , որտեղ սկսել է թարգմանչի կարիերան ։ Սկզբում Դևիսը զբաղվում էր կինեմատոգրաֆիայի և գեղարվեստական պատկերասրահների համար թարգմանություններով, հետո անցավ գեղարվեստական թարգմանությունների։ Ամուսնացել է ամերիկացի գրող Պոլ Օստերի հետ։  Այդ ամուսնությունից նա  ունեցավ Դենիել անունով որդուն։ Ամուսնալուծությունից հետո կրկին ամուսնացել է, այս անգամ  նկարիչ Ալեն Կոուտի հետ, ումից ունեցավ Թեո որդուն։ Ապրում է Նյու Յորքում, որտեղ դասավանդում է գրական  վարպետություն Օլբանի համալսարանում։
Ծանոթագրություններ
Կատեգորիա:20-րդ դարի ամերիկացի վիպասաններ Կատեգորիա:Ամերիկացի կին վիպասաններ Կատեգորիա:Ամերիկացի լեզվաբաններ Կատեգորիա:Ամերիկացի թարգմանիչներ Կատեգորիա:20-րդ դարի ամերիկացի պատմվածքագիրներ Կատեգորիա:Ամերիկացի գրողներ
Ագապովսկի շրջան (Չելյաբինսկի մարզ)
Ագապովսկի շրջան (Агаповский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1935 թվականին։ Վարչական կենտրոնը՝ Ագապովկա ։
Բնակչություն
2010 թվականի մարդահամարի արդյունքներով շրջանում բնակվում էր 35389 մարդ։ Բնակչության խտությունը կազմում էր 13,59 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Լոնդոնի ահաբեկչական գործողություն (2017)
Ահաբեկչական գործողություն Լոնդոնում, տեղի է ունեցել 2017 թվականի մարտի 22-ին Վեստմինստերյան կամուրջի վրա, բրիտանական պառլամենտի շենքի հարևանությամբ։ Զոհվել է հինգ մարդ, որոնցից մեկը՝ հարձակվողը  ։
Պատասխան գործողություններ
Միջադեպից անմիջապես հետո ժամանել է հավելյալ զինված ոստիկանություն։ Օդային բժշկակական շտապ օգնությունը և վթարային ծառայությունները փորձել են վերակենդանացնել հարձակվողին։ Վիրավորված անձինք տեղափոխվել են Սուրբ Թոմասի եկեղեցի, որը գտնվում է Վեստմինստերյան կամրջից մոտավորապես 200 մետր հարավ։ Պատգամավոր Թոբիաս Էլվուդը փորձել է վերակենդանացնել և կանգնեցնել վիրավոր ոստիկանների արյունահոսությունը։ Պառլամենտը դադարեցրել է իր աշխատանքը, և անվտանգությունից ելնելով պատգամավորները փակվել են քննարկման պալատի դահլիճում։ Պառլամենտի մյուս աշխատակիցներին խորհուրդ է տրվել մնալ իրենց սենյակներում։ Ավելի ուշ նրանք տարհանվել են Վեստմինստերյան աբբայություն ։ Պառլամենտի նախագահ Թերեզա Մեյը տարհանվել է Դաունինգ սթրիթ 10 "։ Անվտանգությունից ելնելով Լոնդոնի մետրոպոլիտենի Վեստմինստերյան կայարանը փակվել է, իսկ տարածքով անցնող ավտոբուսների երթուղիները փոխվել են։ Հարձակումից անմիջապես հետո փակվել է Վոսհոլ կամրջի և առափնյակի միջև ընկած Թեմզայի հատվածը ։ Լոնդոնի աչքը նույնպես փակվել է ։ Ոստիկանությունը խնդրել է հանրությանը խուսափել Պառլամենտի հրապարակ, Ուայթոլ, Վեստմինստերյան և Լամբետ կամուրջներ, Վիկտորիա փողոցը մինչև Բրոդվեյի խաչմերուկ և Վիկտորիայի առափնյակ այցելելուց։ Շուտով կայանալու է Բրիտանիայի կառավարության արտակարգ իրավիճակների կաբինետի բրիֆինգը (Cabinet Office Briefing Room (COBRA) )   ։
Ոստիկանական ծառայության կոմիսարի պաշտոնակատար Քրեյգ Մաքքին միջադեպի ականատեսն է եղել, և այդ պատճառով հանրային հայտարարություններ անելուց հեռացվել է ։
Լոնդոնի շտապ օգնության ծառայությունը հայտարարել է, որ ահաբեկչական գործողությունից հետո, անմիջապես Վեստմինստերյան կամրջի վրա բուժօգնություն են ստացել մոտ տասը մարդ ։
Զոհեր
Ահաբեկչական գործողության ընթացքում զոհվել է հինգ անձ ։ Վիրավորված կանանցից մեկը մահացել է Սուրբ Թոմասի հիվանդանոցում, ինչը հաստատել է հիվանդանոցի բժիշկը ։ Մեկ այլ կին, հավանաբար փրկվելու համար կամրջից նետվել է Թեմզա։ Նրան փրկել են, թեև նա ստացել է բազմաթիվ վնասվածքեր Մի քանի մարդ վիրավորվել է ։ Ֆրանսիայի վարչապետ Բերնար Կազենևը հայտարարել է, թե հարձակման ենթարկվածների թվում Կոնկարնոյից ժամանած ֆրանսիացի ուսանողների խումբ է եղել ։
Աշայի շրջան (Չելյաբինսկի մարզ)
Աշայի շրջան (Ашинский муниципальный район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1960 թվականին։ Վարչական կենտրոնը՝ Աշա ։
Աշխարհագրություն
Շրջանի տարածքի մակերեսը կազմում է 2792 կմ²։
Բնակչություն
2010 թվականի մարդահամարի արդյունքներով շրջանում բնակվում էր 64620 մարդ։ Բնակչության խտությունը կազմում էր 23,14 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Պույի սյուր Սեր
Պույի սյուր Սեր (Pouilly-sur-Serre), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Մարլ կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02617:
Բնակչություն
2010 թվականին բնակչությունը կազմել է 524 մարդ ։
Տնտեսություն
2010 թվականի տվյալներով 342 աշխատունակ բնակիչներից 256-ը (15-64 տարեկան) տնտեսապես ակտիվ են, 86-ը՝ պասիվ (ակտիվության ինդեքսը՝ 74,9 %, 1999 թվականին 70,6 % էր)։ 256 ակտիվ բնակիչներից 212-ը (117 տղամարդ և 95կին) աշխատում են, գործազուրկ էր 44-ը (23 տղամարդ և 21 կին)։ 86 պասիվներից 35-ը աշակերտներ և ուսանողներ են, 31-ը՝ թոշակառուներ, 20-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր
Կունդերզա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ֆոսատո դի Վիկո
Ֆոսատո դի Վիկո (Fossato di Vico), կոմունա Իտալիայում, գտնվում է Ումբրիա մարզի Պերուջա գավառում ։
Բնակչությունը կազմում է 2460 մարդ (2008 թվականի տվյալներով)։ Խտությունը՝ 70 մարդ/կմ²։ Տարածքը՝ 35 կմ²։ Էլեկտրոնային փոստ՝ 6022։ Հեռախոսային կոդ՝ 075։
Սուրբ Սեբաստիանը համարվում է կոմունայի հովանավորը։ Տոնը նշվում է ամեն տարի հունվարի 20-ին։
Ծանոթագրություններ
Կատեգորիա:Իտալիայի բնակավայրեր
Կրիական գրաֆիկա
Ընդհանուր նկարագիր
Կրիան ունի երեք հատկանիշ. տեղադրություն, ուղղություն և գրիչ։ Գրիչը ևս ունի հատկանիշներ. գույն, լայնություն և միացված/անջատված վիճակ։
Կրիան շարժվում է հրահանգներով, որոնք հարաբերական են իր դիրքին, օրինակ` «շարժվել առաջ տաս քայլ» կամ «շրջվել ձախ 90 աստիճան»։ Կրիայի գրիչը ևս ղեկավարվում է` միացնելով այն, դրա գույնը կամ լայնությունը նշելով։ Սեյմուր Պեյպերթը` ծրագրով աշխատողի և կրիայի աշխատանքային «համագործակծություն»-ն անվանել է մարմնային ներդաշնակ պատճառավորում։
Կրիական երկրաչափությունը երբեմն օգտագործվում է գրաֆիկական միջավայրերում` որպես խիստ կոորդինատահասցե գրաֆիկական համակարգի այլընտրանք։
Պատմություն
Կրիական գրաֆիկան հաճախ փոխկապակցված է Լոգո ծրագրավորման լեզվին ։ Սեյմուր Պեյպերթը կրիական գրաֆիկայի աջակցումն ավելացրել է Լոգո-յին` ուշ 1960-ականներին` Կրիա ռոբոտի իր տարբերակին կառավարելու համար։
Ժամանակակից Python ծրագրավորման լեզվի ստանդարտ գրադարանը ներառում է կրիական գրաֆիկայի մոդուլ ։
Եռաչափ տարբերակներ
Կրիական գրաֆիկայի հիմքում ընկած գաղափարները կարող են ընդարձակվել և օգտագործվել եռաչափ մոդելավորման մեջ։ Դրան կարելի է հասնել տարբեր կոորդինատային մոդելների օգտագործմամբ։
Ջավա-ն ունի Cheloniidae Turtle Graphics գրադարանը` եռաչափ կրիական գրաֆիկայի մոդելներով ։
Սյոսոին
Սյոսոին(正倉院), Տոդայ-դզի վանքին կից գանձարանի շենք Նարա քաղաքում։ Գտնվում է Մեծ Բուդդայի սրահից դեպի հյուսիս-արևմուտք։
Գանձարանում պահվում են ճապոնական կայսրերի զարդերը, սկսած Սյոմու կայսրից (701-756) և կայսրուհի Կոմյոյից (701-760)։ Պարունակում է հազվատեդ հանդիպով բազմաթիվ իրեր Պարսկաստանից, Հնդկաստանից, Չինաստանից, որոնք եկել էին Ճապոնիա Մետաքսի ճանապարհով։ Սյոսոինում ներկայացված է գիգակու թատրոնի դիմակների ամենամեծ հավաքածուն ։ Գանձերի մի մասը ցուցադրվում են Նարայի թանգարաններում։
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Ճապոնիայում
Սյուզան Սիլվեր
Սյուզան Ջին Սիլվեր (Susan Jean Silver, ), ամերիկացի երաժշտական մենեջեր և ձեռնարկատեր, առավել հայտնի է որպես Soundgarden, Alice in Chains և Screaming Trees սիեթլյան ռոք խմբերի մենեջեր  ։ Բացի այդ Սիլվերը Susan Silver Management ընկերության և The Crocodile ակումբի սեփականատերն է։ Նախկին ամուսինը եղել է Քրիս Քորնելը։
Կենսագրություն
Սյուզանը ծնվել է 1958 թվականի հուլիսի 17-ին Սիեթլում, Վաշինգտոն նահանգ՝ Սեմյուել և Էմոջին (Ջին) Սիլվերների ընտանիքում։ Նա երեք երեխաներից ավագն է։ Չինարեն է սովորել Վաշինգտոնի համալսարանում ։
Երաժշտական մենեջերի իր կարիերան սկսել է 1983 թվականին։ Առաջին համագործակցությունը եղել է սիեթլյան The U-Men և First Thought խմբերի հետ։ 1985 թվականին Սիլվերը ծանոթացել է Soundgarden խմբի երաժիշտների հետ, որի վոկալիստը նրա այն ժամանակվա ընկեր Քրիս Քորնելն էր, իսկ արդեն հաջորդ տարի դարձել է խմբի մենեջեր։ Միևնույն ժամանակ Սյուզանը նաև սիեթլյան մեկ այլ խմբի՝ Screaming Trees-ի մենեջերն էր։ Բացի ռոք խմբերի հետ համագործակցությունից, Սիլվերն աշխատել է John Fluevog ֆիրմայի կոշիկի խանութի ղեկավար ։ Մի քանի տարի անց խանութը շատ հայտնի է դարձել, քանի որ այնտեղ վաճառվում էին Dr. Martens ապրանքանիշի կոշիկները, որոնք հագնում էին սիեթլյան մի քանի գրանջ խմբերի երաժիշտներ։ Այս խանութի աշխատակիցներից ևս մեկը Քևին Մարտինն էր` Candlebox-ի ապագա վոկալիստը։
1990-ականներին Սիլվերի հաճախորդների թվում էին նաև Hater, Inflatable Soul, Crackerbox , Sweet Water և Spong խմբերը։ Նա համագործակցել է նաև երգչուհի Քրիսթեն Բերիի և պրոդյուսեր Թերի Դեյթի հետ ։
1998 թվականին Սիլվերը հեռացել է երաժշտական բիզնեսից՝ իր ընտանիքին ավելի շատ ժամանակ հատկացնելու նպատակով։ 2005 թվականին Դեբորա Սեմերի՝ Ձայնագրման ակադեմիայի Խաղաղօվկիանոսյան հյուսիսարևմտյան բաժանմունքի նախկին գործադիր տնօրենի հետ նա հիմնել է նոր ընկերություն ՝ Atmosphere Artist Management-ը, որը մասնագիտացել է կառավարման և խորհրդատվության ոլորտում։ Նրանց առաջին հաճախորդը դարձել է Children of the Revolution երաժշտական-պարային խումբը ։
Alice in Chains-ի նրա նախկին սաները 1996-2005 թվականներին գրեթե ակտիվ չեն եղել ։ 2002 թվականին թմրանյութերի պատճառով նրանց վոկալիստ Լեյն Սթեյլիի մահից հետո խումբը հանրության առջև հանդես է եկել միայն 2005 թվականի փետրվարին մի քանի հրավիրված վոկալիստների հետ բարեգործական համերգի ժամանակ ։ Սակայն որոշ ժամանակ անց երաժիշտները կապվել են Սիլվերի հետ և հայտնել նրան, որ ցանկանում են վերստեղծել Alice in Chains-ը ։ Որպես նոր ֆրոնտմեն խումբ է հրավիրվել վոկալիստ Ուիլյամ Դյուվալը ։ 2009 թվականից սկսած Սիլվերը կառավարել է Alice in Chains-ը մենեջեր Դևիդ Բենվենիստի և նրա Velvet Hammer Management ընկերության հետ միասին ։
Բիզնես
2009 թվականից սկսած՝ Սիլվերը համարվում է սիեթլյան The Crocodile ակումբի համասեփականատեր՝ Alice in Chains-ի թմբկահար Շոն Քիննիի, Մարկուս Չարլզի (Capitol Hill Block Party փառատոնի կազմակերպիչը) , Փեգի Քյորթիսի և Portugal. The Man խմբի կիթառահար Էրիկ Խոուկի հետ։
2013 թվականին Rolling Stone ամսագրի խմբագրությունը The Crocodile-ը անվանել է Ամերիկայի լավագույն ակումբներից մեկը՝ այն համապատասխան վարկանիշի 7-րդ տեղում դնելով ։
Անձնական կյանք
1985 թվականին Սիլվերն սկսել է հանդիպել Քրիս Քորնելի՝ Soundgarden խմբի վոկալիստի հետ, որի մենեջերն է դարձել հանդիպումից մեկ տարի անց ։ 1990 թվականին նրանք ամուսնացել են ։ Քորնելը կնոջը նվիրել է իր դեբյուտային «Euphoria Morning» սոլո ալբոմի «Moonchild» երգը ։ 2000 թվականի հունիսին նրանք ունեցել են դուստր, որին անվանել են Լիլիան Ջին ։ 2004 թվականին զույգը բաժանվել է ։
2002 թվականին Alice in Chains-ի վոկալիստ և կիթառահար Ջերի Քանթրելլին մամուլի ասուլիսի ժամանակ խնդրել են անվանել իր անձնական հերոսներին։ Այլ կանանց շարքում նա նշել է Սիլվերին ։ 2012 թվականի մայիսի 31-ին MusiCares MAP Fund Benefit-ի արարողության ժամանակ նրա ելույթի ընթացքում, որտեղ նա պարգևատրվել է Սթիվի Ռեյ Վոնի անվան մրցանակով, Քանթրելը նաև շնորհակալություն է հայտնել Սիլվերին այն բանի համար, որ նա այն մարդկանցից մեկն էր, որոնք օգնել են իրեն անցնել վերականգնողական փուլ և հաղթահարել թմրակախվածությունը ։
Արտաքին հղումներ
Կատեգորիա:Ամերիկացի գործարարներ Կատեգորիա:20-րդ դարի ամերիկացի գործարարներ Կատեգորիա:Ամերիկացի երաժշտական պրոդյուսերներ
Ուրարտու Գործնական հոգեբանության և սոցիոլոգիայի համալսարան
Գործնական հոգեբանության և սոցիոլոգիայի <<Ուրարտու>> համալսարանը հիմնադրվել է 1991թվ.: Այն արձագանքն էր  1988թ. աղետալի երկրաշարժի, ինչպես նաև արցախյան շարժման ժամանակ տեղահանված հայերի խեղված ճակատագրերի։ Բնությունն իր ծանր անդառնալի հետևանքները դրոշմեց հասարակության ֆիզիկական, նյութական, առավել ևս հոգեկան կյանքի վրա։ Արդյունքում ունեցանք տնտեսական ծանր, քաոսային իրավիճակ։ Գիտության և կրթության հարցերը մղվել էին հետին պլան, կյանքն իր պահանջներով օգնեց մեր մտավորականներին՝ պարզվեց իրականում բացակայում է գործնական հոգեբանական աշխատանքի փորձը, որը և դարձավ <<Ուրարտու>> համալսարանի հիմնադրման գաղափարի շարժիչ ուժը։ Հանրապետության վաստակաշատ և անվանի հոգեբաները կարողացան շատ կարճ ժամանակում ստեղծել այնպիսի ուսումնական հաստատություն, որն իր մասնագիտական  ուղղվածությամբ և կադրերի պատրաստման բարձր մակարդակով համապատասխանում է միջազգային չափանիշներին։
Կրթական դաշտում գործում է քառորդ դար։ Շնորհիվ համախմբված մասնագետների հետևողական աշխատանքի <<Ուրարտուն>> կայացավ, կայացան այնտեղ կրթված հազարավոր ուսանողներ, ովքեր սովորեցին ուսումնասիրել մարդու հոգեկանը, նրա գործունեությունը, հոգեկան ակտիվությունը և դրա ձևավորման ու դրսևորման օրինաչափություններն ու մեխանիզմները։  Համալսարանի պրոֆեսորադասախոսկան կազմում ընդրգկված են ակադեմիկոսներ, պրոֆեսորներ, գիտությունների դոկտորներ, թեկնածու-դոցենտներ։
Համալսարանի կայացման գործում իրենց անուրանալի նպաստն են բերել անվանի պրոֆեսոր Հովսեփ Թութունջյանը (ում անունը պատվով կրում է բուհի գրադարանը), ակադեմիկոս Գևորգ Բրուտյանը, պրոֆեսորներ Հենրիկ Մախջանյանը, Գուրգեն Մխիթարյանը, Էլդա Գրինը, Կոնստանտին Դանիելյանը, Էդուարդ Արզումանի Հարությունյանը, Էդվարդ Շամիրի Հարությունյանը,  Էդուարդ Մարգարովը, Հրաչիկ Մուրադյանը, Վիլենա Գրիգորյանը, Ռաֆիկ Հարությունյանը, Աշոտ Հայրունի, գիտությունների թեկնածուներ Ալեքսան Բաղդասարյանը, Սպարտակ Գրիգորյանը,  Ալբերտ Նալչաջյանը, Սամվել Խուդոյանը, Մելս Մկրտումյանը, Ռուբեն Աղուզումցյանը, Գայանե Շահվերդյանը, Արա Ավետիսյանը,  փ. գ.թ. Ա.Վարդանյանը, մ.գ.թ. դոցենտ, Մ. Ռաֆայելյանը, բ.գ.թ. Գ. Պետրոսյանը, կ.գ.թ. Գ. Շիրինյանը, պ.գ.թ., դոցենտ Ռ. Նահապետյանը, կ.գ.թ. դոցենտ Լաուրա Աբրահամյանը։
Բուհն ունի մասնագիտական գրքերով հագեցած գրադարան։ <<Ուրարտու>> համալսարանը համագործակցում է բազմաթիվ միջազգային գիտական կենտրոնների և համալսարանների հետ։ Դրանք են Նյու-Յորքում գտնվող Ֆորդամի և Հովստրայի համալսարանները, Կալիֆորնիայի Լավեռն քաղաքի համալսարանը, Ամերիկյան հումանիտար համալսարանը, Ռուսաստանի Դաշնության գիտությունների ակադեմիային կից հոգեբանների պրոֆեսիոնալ դպրոցը, Վրաստանի գիտությունների ակադեմիայի,  Դ. Ն. Ուզնաձեի անվան հոգեբանության ինստիտուտը, Ո. Դ. Իվանովայի պետական համալսարանը և այլն։ Բուհում Ֆուլբրայթի ծրագրով դասավանդել են ԱՄՆ-ի, Կանադայի, Ֆրանսիայի առաջատար դասախոսներ։
Հավատարմագրված է բուհի ոչ միայն բակալավրիատը, այլև մագիստրատուրան։ Համալսարանում իրականացվում է եռաստիճան ուսուցում բակալավրի, մագիստրոսի և ասպիրանտուրայի կրթական ծրագրերով՝ հետևյալ մասնագիտությունների գծով։
1.   ՀՈԳԵԲԱՆՈՒԹՅՈՒՆ
2.   ՍՈՑԻԱԼԱԿԱՆ ԱՇԽԱՏԱՆՔ
ԲԱԿԱԼԱՎՐԻԱՏ
Ուսման տևողությունը 4 տարի է
Շրջանավարտները ստանում են բակալավրիատի կրթական ծրագրով ուսում, պետական դիպլոմ և հոգեբանի և սոցիալական աշխատողի բակալավրի որակավորման աստիճան՝ըստ համապատասխան մասնագիտության։
ՄԱԳԻՍՏՐԱՏՈՒՐԱ
<<Ուրարտու>> համալսարանը հանրապետության այն սակավաթիվ բուհերից է, որտեղ հավատարմագրված է ոչ միայն բակալավրիատը, այլև մագիստրատուրան։ Այստեղ կարող են ընդունվել ինչպես պետական, այնպես էլ պետական հավատարմագիր ունեցող մասնավոր բուհերի բակալավրիատի կրթական աստիճան ունեցող շրջանավարտները և դիպլոմավորված մասնագետները։ Մագիստրատուրա ավարտողները ստանում են մագիստրոսի որակավորման աստիճան և պետական դիպլոմ։
ԱՍՊԻՐԱՆՏՈՒՐԱ
Ասպիրանտուրան հնարավորություն է տալիս աշխատելու գիտական թեզի վրա և ստանալու հոգեբանական գիտությունների թեկնածուի գիտական աստիճան։
Համալսարանն ունի թեկնածուական մինիմումի քննություն ընդունելու իրավունք <<Սոցիալական հոգեբանություն>> առարկայից և բարձրագույն որակավորման հանձնաժողովի (ԲՈՀ-ի) կողմից ընդրգկված է թեկնածուական և դոկտորական ատենախոսությունների պաշտպանելության առաջատար կազմակերպությունների ցանկում։
Նախապատրաստական բաժին
1993թվականից <<Ուրարտու>> համալսարանում գործում է նախապատրաստական բաժին, որը հաջողությամբ ավարտողներն արտոնյալ պայմաններով առանց ընդունելության քննության ընդունվում են բուհ։
Կազոլե դ’Էլսա
Կազոլե դ’Էլսա (Casole d'Elsa), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 3623 մարդ (2008 թվականի տվյալներով)։ Խտությունը՝ 24 մարդ/կմ²։ Տարածքը՝ 148 կմ²։ Էլեկտրոնային փոստ՝ 53031։ Հեռախոսային կոդ՝ 0577։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Արգայաշի շրջան
Ստեղծվել է 1930 թվականին։ Վարչական կենտրոնը՝ Արգայաշ ։
Աշխարհագրություն
Շրջանի տարածքի մակերեսը կազմում է 2791 կմ²։
Բնակչություն
2010 թվականի մարդահամարի արդյունքներով շրջանում բնակվում էր 42528 մարդ։ Բնակչության խտությունը կազմում էր 15,24 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սեն Սևերեն
Սեն Սևերեն (Saint-Séverin), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 787 մարդ, բնակչության խտությունը` 52.71 մարդ/կմ²։ Բնակավայրը զբաղեցնում է 14.93 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Պուատիե քաղաքից` 145 կմ հարավ, Անգուլեմ քաղաքից` 38 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 502 աշխատունակ (15-64 տարեկան) բնակիչ, որոնցից ակտիվ էին 359-ը, իսկ ոչ ակտիվները` 143։ Ակտիվության ցուցանիշը կազմում է 71,5 %։ 359 աշխատունակ մարդկանցից աշխատել է 322 անձ (182 տղամարդ և 140 կին)։ Գործազուրկ են եղել 37 անձ (12 տղամարդ և 25 կին)։ 143 անաշխատունակներից 29-ը եղել են աշակերտներ կամ ուսանողներ, 61-ը` թոշակառուներ, իսկ 53-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Էրոտոկրիտոս
«Էրոտոկրիտոս» (Ερωτόκριτος), չափածո վեպ, 17-րդ դարի վենետիկյան վերածննդի շրջանի հունական գրականության գլուխգործոցը։ Գրվել է մոտավորապես 1640 թվականին՝ հույն գրող Վիցենձոս Կորնարոսի կողմից Կրետեում՝ Հերակլիոն քաղաքում։
Այն իրենից ներկայացնում է չափածո վեպ։ Այստեղ համատեղված են ասպետական և ժողովրդական էպոսի հատկանիշները։
Պատմություն
Վեպի իրադարձությունները շարադրված է ազատ ոճով՝ հունարեն լեզվի արևելակրետական բարբառով։ Այս վեպի շնորհիվ Վիցենձոս Կորնարոսը դարձել է նոր շրջանի հունական գրականության ամենահայտնի դեմքերից մեկը։ «Փարիզ և Վիեննա»-ն Կորնարոսի կողմից օգտագործվել է, միայն որպես նախահիմք։ Հեղինակը ստեղծագործությունը հարմարեցրել է հունական ազգային ավանդույթների և ժողովրդական խոսքի առանձնահատկություններին։ Ստեղծագործությունն առաջին անգամ հրատարակվել է 1713 թվականին Իտալիայում՝ Վենետիկում։ Հունաստանում առաջին անգամ հրատարակվել է Հերակալիոն քաղաքում։
19-րդ դարում «Էրոտոկրիտոս»-ը ոգեշնչել է հույն հայտնի գրող Սոլոմոս Դիոնիսոսին իր գրական գործունեության մեջ։ Այն նաև զգալի ազդեցություն է ունեցել բանաստեղծներ Կոստիս Պալամասի, Կոստաս Կրիստալիսի և Յորգոս Սեֆերիսի ստեղծագործությունների վրա։
1987 թվականին ՅՈւՆԵՍԿՕ-ն ընդունել է որոշում առ այն, որ «Էրոտոկրիտոս»-ը պետք է դասվի համաշխարհային մշակույթի երեք հարյուր գլուխգործոցների շարքին։
Գրականություն
Կատեգորիա:Հունական գրականություն
Բրեդիի շրջան
Բրեդիի շրջան (Брединский муниципальный район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1926 թվականին։ Վարչական կենտրոնը՝ Բրեդի ։
Աշխարհագրություն
Շրջանի տարածքի մակերեսը կազմում է 5076 կմ²։
Բնակչություն
2010 թվականի մարդահամարի արդյունքներով շրջանում բնակվում էր 30930 մարդ։ Բնակչության խտությունը կազմում էր 6,09 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Կարլ Մոլդեն
Կարլ Մոլդեն (Karl Malden, ի ծնե՝ Մլադեն Ջորջե Սեկուլովիչ, Младен Ђорђе Секуловић, ), ամերիկացի դերասան, «Օսկար» և «Էմմի» մրցանակների դափնեկիր։
Կինոարվեստի և գիտության ակադեմիա յի նախարարը (1989—1992 թվականներին), 1970–1980 թվականներին՝ American Express կազմակերպության դեմք և ձայն։
Կենսագրություն
Մլադեն Ջորջե Սեկուլովիչը ծնվել է սերբիական ընտանիքում՝ Չիկագոյում, մանկությունը անցել է Ինդիանա նահանգի Գերի քաղաքում։ Ծնունդով Չեխիայից նրա մայրը աշխատում էր որպես դերձակուհի, իսկ հայրը՝ պողպատի գործարանում աշխատող։ Դպրոցում նա հաճախ էր մասնակցում բեմադրությունների, բայց միևնույն է գնաց հոր հետքերով՝ աշխատելու պողպատի գործարանում։ Կարլը իր աչքի ընկնող քիթը ստացավ սպորտային դաշտում, որտեղ այն երկու ագամ կոտրվել էր ։
1934 թվականին լքեց հարազատ քաղաքը և գնաց Չիկագո, որտեղ ընդունվեց Արվեստի համալսարան` այն ավարտելով 1938 թվականին։ Այստեղ նա փոխեց անունը՝ ընտրելով Կարլ Մոլդենը։ Գումանի թատրոնի ներկայացումների ժամանակ նա ծանոթացավ դերասանուհի Մոնա Գրեմի հետ, ում հետ 1938 թվականին ամուսնացավ։ Համալսարանը ավարտելուց հետո նա այդպես էլ չկարողացավ աշխատանք գտնել և ստիպված էր վերադառնալ Գերի։ Այնտեղ նա երկար չմնաց և մեկնեց Նյու Յորք, որտեղ նրան հաջողվեց աշխատանքի ընդունվել Բրոդվեյ թատրոնում։ Թատրոնից բացի Մոլդենը սկսեց մասնակցել ռադիոհաղորդումների, իսկ 1940 թվականին դեբյուտել է ֆիլմում։
Նրա դերասանական կարիերան ընդհատվել է, երբ սկսեց Երկրորդ համաշխարհային պատերազմը, ինչի ժամանակ էլ սկսեց ծառայել ԱՄՆ ռազմաօդային ուժեր ում որպես սերժանտ։ Պատերազմի ավարտից հետո Կարլը վերադարձավ բեմ, իսկ 1950 թվականից սկսեց ավելի ակտիվ նկարահանվել կինոյում։
Մոլդենը կողմնակից էր Ստանիսլավսկու համակարգին։ Նա համոզված էր «Ստախոսները» ֆիլմում ուրախ շերիֆ–ստադիստի դերում (1961) (ռեժիսորական փորձ ունեցող մոտ ընկերոջ Մառլոն Բրանդո)։ Նա սիրում էր կրկնել՝ «Ինձ դուր են գալիս բոլոր ֆիլմերը, որոնցում ես նկարվել եմ, նույնիսկ վատերը․․․որովհետև ես սիրում եմ աշխատանքը»։
Բացի կինոյից Մոլդենը շատ անգամներ նկարվել է հեռուստատեսությունում։ Մեծ ճանաչում ստացավ «Սան Ֆրանցիսկոյի փողոցները» սերիալը (1972—1977), որտեղ Մոլդենը խաղաց բարեսիրտ քննիչի դերում՝ հանդես գալով որպես երիտասարդ Մայքլ Դուգլասի գործընկեր։ Հեռուստատեսությամբ նա խաղում է իր վերջին կարևոր դերը՝ քահանա և նախագահի խոստովանահայր, Թամաս Կավանոյի հայրը՝ 2000 թվականին «Արևմտյան թևը» սերիալում։
Սկսած 1989 թվականից մինչ 1992 թվականը դերասանը գլխավորեց Կինոարվեստի և գիտության ակադեմիան։
2008 թվականի դեկտեմբերին կնոջ հետ միասին նշեցին ամուսնության 70 ամյակը, որը համարվում է Հոլիվուդի պատմության ամենաերկարներից մեկը ։ 2009 թվականի հուլիսի 1–ին Կարլ Մոլդենը 97 տարեկան հասակում մահացավ Լոս Անջելեսում գտնվող իր տանը։
Կինոարտադրության մեջ ներդրման համար նա ստացել է Հոլիվուդյան բուլվար 6231–ում գտնվող Հոլիվուդյան փառքի ծառուղում աստղ։
Վերա Մալևա
Վերա Մալևա (Малева Вера, ), մոլդովացի գրող։
Կենսագրություն
Վերա Մալևան ծնվել է 1926 թվականին Մոլդովայի մայրաքաղաք Քիշնևում։ 1961 թվականին ավարտել է Մոսկվայի Մաքսիմ Գորկու անվան գրականության ինստիտուտը։ Առաջին անգամ տպագրվել է 1947 թվականին, երբ մամուլում լույս է տեսել մանուկների համար գրված «Niculăieş» (Նիկուլեյեշ) պատմվածքը, որի համար արժանացել է Մոլդովայի ԽՍՀ գրողների միության առաջին մրցանակի։ 1949 թվականին դարձել է Մոլդովայի ԽՍՀ գրողների միության անդամ։ 1956 թվականին տպագրվել է առաջին խոշոր ստեղծագործությունը՝ «Meleag nesupus» («Չնվաճվող երկիր»), որը պատմում է Երկրորդ համաշխարհային պատերազմի իրադարձությունների մասին ։
1948 թվականից աշխատել է «Օկտոմբրիե», այնուհետև՝ «Ֆեմեյա Մոլդովեյ» ամսագրում որպես խմբագրության բաժնի վարիչ։ Վերա Մալևան գրական ասպարեզում զբաղեցրել է մի շարք պաշտոններ, 1947-1951 թվականներին աշխատել է «Октябрь» («Օկտոմբրիե») հանրապետական ամսագրի խմբագրությունում, 1951-1959 թվականներին եղել է «Մոլդովայի կանայք» ամսագրի պատասխանատու քարտուղարը, 1961-1964 թվականներին՝ Մշակույթի նախարարության գլխավոր խմբագիրը, 1964-1966 թվականներին՝ «Դնեստր» ամսագրի բաժնի վարիչ, եղել է Մոլդովայի ԽՍՀ մշակույթի և գրականության բնագավառի պետական մրցանակի հանրապետական կոմիտեի պատասխանատու քարտուղարը։
Ստեղծագործություններ
Գրական գործունեությունն սկսել է ետպատերազմյան տարիներին։ Առաջին պատմվածքը՝ «Նիկուլեյեշը» լույս է տեսել 1947 թվականին։ 1949 թվականին հանդես է եկել «Նոր ուղիներով» վիպակով, այնուհետև՝ «Չնվաճվող երկիր» գրքով պատմում է ֆաշիստական զավթիչների դեմ մոլդավ ժողովրդի մղած պայքարի մասին։ 1959 թվականին «Նիստրուլ» ամսագրի էջերում երևան է գալիս «Երգը կգտնի իր ուղին» («Cîntecul îşi face cale») վիպակը, որը 1959 թվականին հրատարակվում է ռուսերեն, 1970 թվականին՝ «Cumpăna» («Խաչմերուկ»)։ Վերա Մալևան գրել է պատմվածքներ նաև դպրոցականների համար ։
Ծանոթագրություններ
Կատեգորիա:Մոլդովացի գրողներ Կատեգորիա:Մաքսիմ Գորկու անվան գրականության ինստիտուտի շրջանավարտներ
Վարդակ պատուհան
Վարդակ պատուհան (Rose window), մեծ, կլոր պատուհան՝ մասնատված աստղերի, ծաղկի համաչափ թերթիկների տեսքով փոքր պատկերների։ Լայն կիրառում է գտել ռոմանական և գոթական ոճերի եկեղեցիներում։ Հիմնականում տեղակայվել է կառույցի գլխավոր մուտքին, երկարացված անվակունդին, երբեմն նաև երկու ճակատների տրանսեպտներին։ Վարդակ պատուհանները, հիմնականում գտնվելով գլխավոր մուտքի ճակատին՝ դռներից շատ բարձր, ապահովել են եկեղեցու լուսավորությունը։ Ռոմանական դարաշրջանի սկզբում վարդակ պատուհանի մասնատումը բավական պարզ է եղել. այն կազմված է եղել գերազանցապես բարակ սյուներից՝ իրենց հիմքերով պատուհանի կենտրոնի շրջանակին հենված։ Ռոմանական ոճի զարգացման հետ վարդակ պատուհանների պատկերները ավելի ու ավելի բարդացել են՝ գոթիկայի զարգացման վերջին շրջանում դառնալով չափազանց խճճված։ Ամենագեղեցիկ վարդակ պատուհանները հանդիպում են ֆրանսիական տաճարներում, օրինակ՝ Փարիզի Աստվածամոր տաճար, Ամյենի տաճար, Շարտրի տաճար, Ռուանի տաճար, Օռլեանի տաճար, Բովեի տաճար և այլն։
Ծանոթագրություններ
Կատեգորիա:Ռոմանական ճարտարապետություն Կատեգորիա:Գոթական ճարտարապետություն
Յուստե
Յուստե (Yuste), հնագույն կաթոլիկ վանական համալիր, որը գտնվում է Իսպանիայի Կասերես նահանգի Կուակոս դե Յուստե բնակավայրից մեկ կիլոմետր հեռավորության վրա։ Վանական համալիրը հիմնադրվել է յերոնիմիտների օրդենի կողմից 1408 թվականին։ 2011 թվականին վանքը փակվել է և երկու տարի անց կրկին վերաբացվել որպես Պաուլինյան աբբայություն։ Հայտնի է որպես վայր, որտեղ իր կյանքի կես տարին է անցկացրել և մահացել Կառլոս V կայսրը։
Վանական համալիրն ընդգրկված է իսպանական և եվրոպական մշակութային ժառանգության ցանկում։
Պատմություն
Վանական համալիրը հիմնադրել է Պաուլինյան օրդենը 1408 թվականին Հենրի III-ի եղբայր, ռեգենտ Ֆերդինանդոյի կողմից ։
15-րդ դարում գոթական ոճով կառուցվել է ներքնաբակը այն շրջապատող սրահներով։ 16-րդ դարի սկզբին վերածննդիի դարաշրջանի ոճով կառուցվել է վանական եկեղեցին (1508-1525 թթ.) և երկրորդդ ներքնաբակը ։
1554-1555 թվականներին Գասպար դե Վեգան վանական համալիրում կառուցել է թագավորական նստավայր, որը նախատեսված էր Կառլոս V կայսեր համար։ Գահից հեռանալուց հետոո կայսրը մեկուսացավ Յուստեում, որտեղ ժամանեց 1557 թվականի փետրվարի 30-ին ։ Վանքում նա անցկացրեց իր կյանքի վերջին կես տարին՝ ընդհուպ մինչև իր մահը, որը գրանցվել է 1558 թվականի սեպտեմբերի 21-ին։ Կայսրն իր կտակում հայտնել էր, որ ցանկանում է իրեն թաղեն Յուստե վանքում, սակայն նրա որդին՝ Ֆիլիպ II կարգադրեց հոոր աճյունը տեղափոխել Էլ Էսկորիալ ։
Վանքը եղել է յերոնիմիտների գործող կրոնական կառույց մինչև 1836 թվականը, երբ նախարար Մենդիսաբալի կողմից նախաձեռնվեց գույքի բռնագրավման գործընթաց, որի հետևանքով վանականությունը հեռացավ աբբայությունը։ Աստիճանաբար վանական համալիրի շենքը սկսել է ավերվել։ 1857 թվականին մարկիզ դե Միրաբելը գնում է այն և իր միջոցներով վերանորոգում ։ 1931 թվականին Յուստեն հայտարարվեց պատմական հուշարձան։ 1936 թվականին սկսված Իսպանիայի քաղաքացիական պատերազմի ժամանակ ռազմական գործողությունների հետևանքով վանական համալիրի շենքը լրջորեն վնասվել է։ Պատերազմի ավարտից հետո այն հանձնվել է պետության տնօրինմանը։ Մինչև 1958 թվականը վանքում ընթանում էին վերականգնողական աշխատանքներ։ 1958 թվականին պետությունը վանական համալիրը հանձնում է վերածնված յերոնիմիտնեերին, ովքեր 120 տարվա ընդմիջումից հետո վերադառնում են Յուստե ։
2004 թվականին Յուստե վանքը ճանաչվում է որպես ազգային մշակութային ժառանգություն, իսկ 2007 թվականին այն ստանում է եվրոպական ժառանգության հուշարձան ։ Այնուամենայնիվ, յերոնիմիտնեերի ընդհանուր օրդենի անկումը հանգեցրեց այն բանին, որ 21-րդ դարի սկզբին նրանց տնօրինմանը մնացել էին ընդամենը երկու վանք՝ Յուստեն և Սեգովիայում գտնվող Էլ Պարալը։ 2002 թվականին երկու վանքերում վանականների ընդհանուր թիվը չէր գերազանցում 20-ը ։ 2011 թվականին մնացին ընդամենը 11 վանական, որից հետո որոոշում կայացվեց նրանց միացնել Էլ Պարալի համայնքին ։
Յուստեում շուրջ երկու տարի չէին բնակվում վանականներ։ Այն գործում էր միայն որպես թանգարան։ 2013 թվականին Պլասենիսյայի եպիսկոպոսի և պաուլինյանների միջև համաձայնագիր է կնքվում, որի համաձայն Պայծառ լեռ աբբայությունից օրդենի երկու ներկայացուցիչ է ժամանում Յուստե, ովքեր մինչ օրս բնակվում և կրոնական արարողություններ են իրականացնում Յուստեում։ Զուգահեռաբար Յուստեն ծառայում է որպես թանգարան։ 2012 թվականին այնտեղ հաճախել էեն 78 հազար զբոսաշրջիկ ։
Ճարտարապետություն
Յուստե վանական համալիրը՝ ճարտարապետական անսամբլը կազմված է երկու մասից՝ վանքից և կայսերական նստավայրից։ Վանքը կազմված է եկեղեցուց, գոթական ոճով կառուցված ներքնաբակից և վերածննդի ոճով կառուցված երկրորդ ներքնաբակից։ Նշված բոլոր շինությունները թվագրվում են 15-ից 16-րդ դարերով ։ Վանական եկեղեցին միանավ է և ավարտվում է բազմանկյուն աբսիդով ։
Կայսեր նստավայրի ներքին հարդարանքը իրականացված է ընդգծված համեստությամբ և հնարավորինս քիչ դեկորներով։ Այն կազմված է մի քանի սենյակներից՝ ննջարան, ճաշասենյակ, հյուրասրահ և սրահներ։ Կայսեր ննջարանն ունեցել է դեպի եկեղեցի բացվող ուղիղ մուտք, իսկ պատուհնների մի մասը բացվել է դեպի այգի, որտեղով հոսում էր առվակ ։
Արտաքին հղումներ
Կատեգորիա:Իսպանիայի վանքեր Կատեգորիա:Պաուլինյանների վանքեր Կատեգորիա:Էստրեմադուրա Կատեգորիա:Յերոնիմիտների վանքեր
Սիեստա
Սիեստա (Siesta, իսպանական արտասանությունը` [sjesta]), հետճաշյա քուն, որն ընդհանուր սովորություն է մի քանի, հատկապես` շոգ կլիմայով երկրներում։
Տերմինաբանություն
Իսպանական «սիեստա» (siesta) գոյականը և sestear բայը ծագում են լատիներեն hora sexta (բառացի` «վեցերորդ ժամ», այսինքն` «կեսօր». հռոմեացիների մոտ օրվա առաջին ժամն սկսվում էր լուսաբացին) բառից։ Դա կեսօրից հետո ժամանակահատվածն էր, երբ աշխատավայրում ընդմիջում է արվում` հանգստանալու և ուժերը վերականգնելու համար։
Պատմություն
Խոսքը ոչ միայն իսպանական սովորության, այլ` սնունդ ընդունելուց հետո դեպի մարսողական համակարգ արյան բնական հոսքի մասին է, որը քնկոտություն է առաջացնում։ Պետք է ընդգծել, որ իսպանական ճաշն ավելի հագեցած է, քան եվրոպական այլ երկրներում, որտեղ հագեցած է նախաճաշը։ Անհրաժեշտ է հաշվի առնել նաև բնական կենսաբանական ժամացույցը։ Անկախ ճաշի առկայությունից, ուժերի հետճաշյա անկումը տեղի է ունենում առավոտյան արթնացումից մոտավորապես ութ ժամ անց ։ Մյուս կողմից, Իսպանիայի կողմից գաղութացված արևադարձային երկրներում, ինչպես նաև` Իսպանիայի` Եվրոպայի հարավում գտնվող հատվածում այդ ժամերն օրվա ամենաշոգ ժամերն են։
Գիտական ուսումնասիրություն
Բժիշկ Էդուարդո Էստիվիլը պնդում է. «Մինչև հինգ տարեկան երեխաների համար այն ուղղակի անհրաժեշտ է, իսկ մեծահասակներին ցերեկային քունը խորհուրդ է տրվում, սակայն այն պետք է կարճ լինի, ոչ ավելի, քան 30 րոպե»։ Խնդիրն այն է, որ այն երկրներում, որտեղ տարածված է սիեստան, ճաշի ընդմիջումը գերազանցում է այս ժամանակը։ Սա ցույց է տալիս, որ 30 րոպեից ոչ երկար տևող սիեստան (ավելի երկար տևող ցերեկային քունը կարող է խախտել կենսաբանական ժամացույցն ու գիշերային անքնության պատճառ դառնալ) լավացնում է առողջական վիճակն ընդհանուր առմամբ և արյան շրջանառությունը մասնավորապես։ Բացի դրանից, այն լավացնում է հիշողությունն ու սովորելու գործընթացը, երկարացնում է աշխատունակությունն ու ստիպում է օրգանիզմին առույգ մնալ մինչև երեկո` չնայած կուտակված հոգնածությանը ։ 20-րդ դարի իսպանացի ամենահայտնի գրողներից մեկը, Նոբելյան մրցանակակիր Կամիլո Խոսե Սելան իրեն հատուկ սարկազմով գրել է այս մաքուր իսպանական սովորույթի մասին, ինչպես նաև` վայելել է այն։ Այս վիպասանն ասել է սիեստայի մասին, որ այն պետք է իրականացնել «գիշերազգեստով ու աղոթքով»։ Ինչպես պնդում են հույն գիտնականները, կարճաժամկետ քունը նվազեցնում է սրտանոթային հիվանդություններից մահացությունների թիվը, հատկապես` երիտասարդ տղամարդկանց շրջանում ։
Սիեստայի առաջնություն
2010 թվականի հոկտեմբերի 14-23-ը մադրիդյան Կարաբանչել թաղամասում գտնվող «Իսլասուլ» (Islazul) առևտրի կենտրոնում անց է կացվել Իսպանիայի առաջին սիեստայի առաջնությունը (I Campeonato Nacional de Siesta): Առաջնության անցկացման նախաձեռնողն էր Սիեստայի ընկերների ազգային ասոցիացիա հասարակական կազմակերպությունը (Asociación Nacional de Amigos de la Siesta), որը զբաղվում է իսպանական հետճաշյա քնի ավանդույթի քարոզչությամբ։ Առաջնությանը մասնակցել է 360 մարդ։ Հաղթող է ճանաչվել 62-ամյա էկվադորցի Պեդրո Սորիա Լոպեսը (Pedro Soria López), ով հավաքել է առավելագույն միավորներ։ Մրցավարները հաշվի են առնելու քուն մտնելու արագությունը, քնի տևողությունը մարդաշատ ու աղմկոտ վայրում, քնողի յուրահատուկ կամ դիտարժան դիրքերը, խռմփոցի առկայությունն ու բարձրությունը։ «Սիեստայի արքան» քնել է 17 րոպե` նախատեսված 20 րոպեից, նրա խռմփոցի բարձրությունը հասել է 70 դեցիբելի։ Հաղթողն ստացել է 1.000 եվրո պարգև։
Հղումներ
Կատեգորիա:Քուն
Լոմովատկա (Վերին Յորգայի վտակ)
Լոմովատկա (Ломоватка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վերին Յորգա գետի ձախ ափում՝ 120 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Mountains (երգ, LSD)
«Mountains», LSD փոփ երաժշտական խմբի երգ։ Այն թողարկվել է 2018 թվականի նոյեմբերի 1-ին և դարձել է խմբի չորրորդ թողարկումը «Genius», «Audio» և «Thunderclouds» սինգլներից հետո ։
Թողարկում և պատմություն
Խմբի անդամները կիսվել են կարճ թիզեր աուդիոյով և տեսահոլովակով 2018 թվականի հոկտեմբերի 29-ին ։ Դիպլոն կիսվել է երգի մի մասով իր ինստագրամյան կայքէջում հոկտեմբերի 31-ին, իսկ երգը թողարկվել է նոյեմբերի 1-ին ։
Ընդունելություն
DJ Mag-ը նկարագրել է երգը որպես «էլեկտրոնային փոփ լավ աշխատանք» ։
Եմանժելինսկի շրջան (Չելյաբինսկի մարզ)
Եմանժելինսկի շրջան (Еманжелинский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1931 թվականին։ Վարչական կենտրոնը՝ Եմանժելինսկ ։
Աշխարհագրություն
Շրջանի տարածքի մակերեսը կազմում է 129 կմ²։
Բնակչություն
2010 թվականի մարդահամարի արդյունքներով շրջանում բնակվում էր 22438 մարդ։ Բնակչության խտությունը կազմում էր 173,94 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ումբերտիդե
Ումբերտիդե (Umbertide), կոմունա Իտալիայում, գտնվում է Ումբրիա մարզի Պերուջա գավառում ։
Կոմունայի հովանավորը Սուրբ Կույս Մարիամն (Madonna della Reggia) է։ Տոնը նշվում է ամեն տարի սեպտեմբերի 8-ին։
Ծանոթագրություններ
Կատեգորիա:Իտալիայի բնակավայրեր
Եվա Գուտովսկի
Եվա Մարիսոլ Գուտովսկի (հայտնի է նաև որպես «MyLifeasEva», ), յություբեր, դերասանուհի և դիջեյ, որին ավելի քան 11 միլիոն բաժանորդներ են հետևում ՅուԹյուբում   ։ Նա ավարտել է Կալիֆոռնիա նահանգի Բրեայի Օլայնդա ավագ դպրոցը։ Գուտովսկին նաև հաճախել է Կալիֆոռնիայի պետական համալսարանը Ֆուլերթոնում ։ Variety-ն տեղադրել է նրան իր «Famechangers Digital Star Ranking» ցանկի 4-րդ հորիզոնականին ։ People ամսագիրն անվանել է Եվային ՅուԹյուբի ամենաարագ զարգավող աստղ ։ Նա նաև ներառվել է Billboard-ի «Սոցիալական մեդիայի աստղեր» ցանկում ։ 2016 թվականին նա հանդես է եկել ինքն իր դերը «Խուսափել գիշերվանից» (Escape the Night) հեռուստասերիալի առաջին եթերաշրջանում՝ որպես գլխավոր դերակատարարներից մեկը։ Ավելի ուշ նա վերադարձել է երկրորդ եթերաշրջանի պիլոտային սերիայում։ Գուտովսկին «Իմ կյանքը որպես Եվա․ Պայքարն իրական է» խորհուրդների գրքի հեղինակն է։ Նա նաև հանդես է եկել ՅուԹյուբ Ռեդի «Ես և տատիկս» վեբ սերիալում, որի պրեմիերան կայացել է 2017 թվականի մարտի 22-ին Գուտովսկու յություբյան ալիքում ։
2017 թվականի օգոստոսին MTV-ն հայտարարել է, որ Գուտովսկին միանալու է թարմացված «Total Request Live»-ին որպես թղթակցային դիրքի ռոտացիայի մաս՝ յություբերներ Գաբի Հանայի և Ջիջի Գորջոսի հետ միասին ։
2019 թվականին նա հայտնվել է PETA-յի գովազդում, բողոքելով ծովային պարկերի դեմ, որոնք կաթնասուններին և այլ կենդանիներին պահում են բաքերում ։
Անձնական կյանք
Գուտովսկին վեգան է և ասում է, որ նա սիրում է իր սեփական պատրաստած ուտեստները, քանի որ «Ես գիտեմ, որ այն ամենն, ինչ ես օգտագործում եմ պատրաստելիս, առողջ է» ։
2016 թվականի սեպտեմբերին Գուտովսկին հանդես է եկել քամինգ աութով, իր թվիթթերյան կայքէջում հայտարարելով, որ բիսեքսուալ է։ Նա գրել է․ «12 տարեկանից ես պատրաստ եմ սիրահարվել մեկին, անկախ այն բանից, թե նա, ի վերջո, ինչ է դառնալու և ինչ է եղել մինչ այդ։ Տղա կամ աղջիկ» ։
Ծանոթագրություններ
Կատեգորիա:Յություբերներ Կատեգորիա:ԼԳԲՏ անձինք Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Համացանցային աստղեր Կատեգորիա:Ամերիկացի ինտերնետային աստղեր Կատեգորիա:Ամերիկացի դիջեյներ Կատեգորիա:21-րդ դարի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացիներ լեհական սերմամբ
Ժան Իշբիա
Ժան Իշբիան եղել է Բուլլ համակարգչային տեխնիկա արտադրող Atos ֆրանսիական ընկերության ծրագրավորման գիտահետազոտական ​​բաժնի անդամ Լուվեսյենում։ 1972-1974 թվականներին նախագծել է Պասկալ և Սիմուլա ծրագրավորման լեզուների վրա հիմնված LIS փորձարարական լեզուն։ Ինչպես նաև եղել է Տեղեկատվության մշակման միջազգային ֆեդերացիայի (IFIP) հիմնադիր անդամներից մեկը WG2.4 իմպլեմենտացիոն (կիրարկում) լեզուների  բնագավառում ։
Ծագում
Ժան Իշբիան ծնվել է Փարիզում, հույն և թուրք ներգաղթյալների ընտանիքում։ Ընտանիքը Երկրորդ համաշխարհային պատերազմ ի տարիներին, նացիստական ​​հետապնդումներից խուսափելու համար էր Սալոնիկից գաղթել Ֆրանսիա ։
Ընտանիք
1964 թվականին Ժան Իշբիան ամուսնացել է Մարիանա Քլինի  հետ։ Նրանք ունեցել են երեք երեխա և վեց թոռ։ Նրա  որդին ՝ Էմանուել Իչբիան, համակարգչային անկախ խորհրդատու է, նրա երկու դուստրերը ՝ Հելենան և Մարիամը,  գրաֆիկական դիզայներներ և  L'ORÉAL ընկերության համասեփականատեր են ։
Կրթություն
Հաջողությամբ ավարտելով Ֆրանսիայի Պոլիտեխնիկական դպրոցը՝ ճարտարագետ-շինարարի մասնագիտությամբ, և Ճանապարհների և կամուրջների ազգային դպրոցի քաղաքաշինության բաժինը, 1964 թվականին Ժան Իչբիան ընդունվել է Բոստոն ի Մասաչուսեթսի տեխնոլոգիական ինստիտուտը, որտեղ պատրաստել է թեզ՝ ծրագրավորման լեզուների սինտակտային վերլուծության վերաբերյալ։ Երկու տարի անց ստացել է «Քաղաքաշինության և օպերատիվ հետազոտությունների»  դոկտորի կոչում։
Գործունեություն
1967 թվականին Ժան Իչբիան վերադառնալով Ֆրանսիա, աշխատանքի է ընդունվել  որպես համակարգչային գիտաշխատող գեներալ Շառլ դը Գոլի ստեղծված  CII-Bull (հետագայում՝ Honeywell-Bull) ընկերությունում, որտեղ նա համակարգչային պլատֆորմների համար մշակել է Սիմուլա 67  ծրագրավորման լեզուն։
Ada ծարագրավորման լեզու
1977 թվականին, ԱՄՆ պաշտպանության նախարարության հրամանով, նրան հանձնարարվել է մշակել նոր ծրագրավորման լեզու, որը հետագայում  հայտնի է  դարձել Ada անվամբ և  ստանդարտացվել է 1983 թվականին՝ Ստանդարտների ամերիկյան ազգային ինստիտուտի (ANSI) կողմից։ Ada  ծրագրավորման լեզուն ստեղծման  օրվանից մեծ ուշադրության էր արժանացվել հանրության կողմից։ Շատերը կանխատեսում էին, որ այն կարող է դառնալ գերիշխող լեզու ոչ միայն ԱՄՆ Պաշտպանության Նախարարությանը վերաբերող աշխատանքների համար, այլև՝ ընդհանուր ծրագրավորման նպատակների։ Այդ ժամանակ Իչբիան հրապարակավ հայտարարել էր, որ տասը տարի շարունակ գլխավոր հորիզոնականում կմնան ծրագրավորման լեզուներից երկուսը՝ Ադա և Լիսպ ծրագրավորման լեզուները ։
Ադայի ստեղծման գործում Ժան Իչբիային հաջողվեց համատեղել երեք պահանջ՝ հուսալիություն, ընթեռնելիություն և արդյունավետություն։ Նրա գործընկերները նրան բնութագրել են որպես փայլուն, համառ ղեկավար, ով ի վիճակի էր նույնիսկ  բարդ տեխնիկական խնդիրներին գտնել  բազմաթիվ լուծումներ։ 1984 թվականին, հարցազրույցի ժամանակ նա ասել է. «Ada  ծրագրավորման լեզուն տեսնում եմ որպես տաճար, որի բոլոր ճարտարապետական ​​գծերը ներդաշնակորեն միահյուսված են։ Ես նույն կերպ կանեի, եթե այսօր կրկին անելու լինեի», «Ես ինձ իսկապես տեսնում եմ որպես ճարտարապետ։ ․․․ Իմ աշխատանքը նոր բաներ հորինելը չէր։ Դա հետազոտական աշխատանք չէր, դա ճարտարապետական աշխատանք էր։ Ես պետք է ինտեգրեի լավագույն մատչելի նյութերը` շենքը կառուցելու համար, որը լավագույնս կհամապատասխանի օգտագործողների պահանջներին» ։
1980 թվականին Ժան Իչբիանը հիմնադրել է Alsys( Ada Language Systems) ֆրանսիական ընկերությունը՝ շեշտը դնելով շուկայի պահանջների և ծրագրավորման նոր լեզվի հետագա զարգացման վրա։
1990-ական թվականներին Իչբիան նախագծել է օպտիմիզացված վիրտուալ ստեղնաշարի՝ Ֆիտալի դասավորվածությունը՝ կառուցված Ստիլոսի ոճով, որը նախատեսված էր Սենսորային էկրանների համար։